CELEX: 32012R1147
Language: lv
Date: 2012-12-04 00:00:00
Title: Komisijas Regula (ES) Nr. 1147/2012 ( 2012. gada 4. decembris ), ar ko groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz bišu vaska (E 901), karnaubvaska (E 903), šellaka (E 904) un mikrokristāliskā vaska (E 905) izmantošanu uz konkrētiem augļiem  Dokuments attiecas uz EEZ

5.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 333/34
            
         KOMISIJAS REGULA (ES) Nr. 1147/2012
   (2012. gada 4. decembris),
   ar ko groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz bišu vaska (E 901), karnaubvaska (E 903), šellaka (E 904) un mikrokristāliskā vaska (E 905) izmantošanu uz konkrētiem augļiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu un 30. panta 5. punktu,
   tā kā:
   
               (1)
            
            
               Regulas (EK) Nr. 1333/2008 II pielikumā iekļauts Savienības atļauto pārtikas piedevu saraksts un to lietošanas nosacījumi.
            
         
               (2)
            
            
               Minēto sarakstu var grozīt saskaņā ar procedūru, kas noteikta Eiropas Parlamenta un Padomes 2008. gada 16. decembra Regulā (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2).
            
         
               (3)
            
            
               Saskaņā ar Regulas (EK) Nr. 1331/2008 3. panta 1. punktu Savienības atļauto pārtikas piedevu sarakstu var atjaunināt vai nu pēc Komisijas iniciatīvas, vai pēc pieteikuma saņemšanas.
            
         
               (4)
            
            
               Komisija ir saņēmusi vairākus pieteikumus atļaujai izmantot bišu vasku (E 901) uz pipariem, tomātiem, gurķiem, banāniem, mango un avokado, uz granātāboliem un uz visiem augļiem, karnaubvasku (E 903) un šellaku (E 904) uz granātāboliem un mango, avokado un papaijām un mikrokristālisko vasku (E 905) uz ananasiem. Šie pieteikumi ir pieejami dalībvalstīm.
            
         
               (5)
            
            
               Ir pieprasīta atļauja izmantot bišu vasku (E 901), karnaubvasku (E 903), šellaku (E 904) un mikrokristālisko vasku (E 905) par glazētājvielu minēto augļu vai augļiem līdzīgo dārzeņu virsmas apstrādei, lai uzlabotu to saglabāšanos. Šāda apstrāde pasargā augļus no dehidratācijas un oksidēšanās, kā arī kavē pelējuma veidošanos un atsevišķu mikroorganismu augšanu. Pastāv tehnoloģiska vajadzība tos izmantot, jo īpaši uz augļiem, kurus galvenokārt importē no valstīm ar tropisku klimatu. Šie augļi ir jāaizsargā arī ilgās transportēšanas laikā.
            
         
               (6)
            
            
               Minētās pārtikas piedevas ir paredzēts izmantot ārējai apstrādei, un nav sagaidāms, ka tās varētu iekļūt augļu iekšējā, ēdamajā daļā. Šā iemesla dēļ to augļu apstrāde, kuru mizu pārtikā nelieto, nevarētu nelabvēlīgi ietekmēt sabiedrības veselību. Tāpēc ir lietderīgi atļaut izmantot bišu vasku (E 901), karnaubvasku (E 903), šellaku (E 904) un mikrokristālisko vasku (E 905) uz tādiem augļiem, kurus galvenokārt importē no valstīm ar tropisko klimatu, t. i., uz banāniem, mango, avokado, granātāboliem, papaijām un ananasiem.
            
         
               (7)
            
            
               Saskaņā ar Regulas (EK) Nr. 1331/2008 3. panta 2. punktu Komisijai ir jālūdz Eiropas Pārtikas nekaitīguma iestādes (“Iestādes”) atzinums, lai atjauninātu Savienības atļauto pārtikas piedevu sarakstu, kas iekļauts Regulas (EK) Nr. 1333/2008 II pielikumā, izņemot gadījumus, kad attiecīgie atjauninājumi nevar nelabvēlīgi ietekmēt cilvēku veselību. Atļauja izmantot bišu vasku (E 901) uz banāniem, mango un granātāboliem, karnaubvasku (E 903) un šellaku (E 904) uz granātāboliem, mango, avokado un papaijām un mikrokristālisko vasku (E 905) uz ananasiem ir tāds minētā saraksta atjauninājums, kas nevarētu nelabvēlīgi ietekmēt sabiedrības veselību, tāpēc nav nepieciešams lūgt Iestādes atzinumu.
            
         
               (8)
            
            
               Komisija padziļināti apsvērs pieprasījumus par vasku izmantošanu uz citiem augļiem un dārzeņiem, ņemot vērā patērētāju drošību gadījumos, kad ir sagaidāma ārējo daļu izmantošana pārtikā, tehnoloģisko pamatojumu un patērētāju iespējamo maldināšanu, tostarp marķēšanas prasības.
            
         
               (9)
            
            
               Saskaņā ar Komisijas Regulas (ES) Nr. 1129/2011 (3) pārejas noteikumiem Regulas (EK) Nr. 1333/2008 II pielikumā iekļautais pārtikas piedevu saraksts ir piemērojams no 2013. gada 1. jūnija. Lai atļautās pārtikas piedevas varētu izmantot tirgū pirms minētā datuma, ir nepieciešams noteikt agrāku piemērošanas datumu attiecībā uz minēto pielietojumu.
            
         
               (10)
            
            
               Tāpēc Regulas (EK) Nr. 1333/2008 II pielikums būtu attiecīgi jāgroza.
            
         
               (11)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un Eiropas Parlaments un Padome pret tiem nav iebilduši,
            
         IR PIEŅĒMUSI ŠO REGULU.
   1. pants
   Grozījumi Regulā (EK) Nr. 1333/2008
   Regulas (EK) Nr. 1333/2008 II pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 4. decembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 354, 31.12.2008., 16. lpp.
   
      (2)  OV L 354, 31.12.2008., 1. lpp.
   
      (3)  OV L 295, 12.11.2011., 1. lpp.
   
      PIELIKUMS
      Regulas (EK) Nr. 1333/2008 II pielikuma E daļā pārtikas kategorijā 04.1.1. “Veseli svaigi augļi un dārzeņi” ierakstus par E 901, E 903, E 904 un E 905 aizstāj ar šādiem:
      
         
                      
                  
                  
                     “E 901
                  
                  
                     Baltais un dzeltenais bišu vasks
                  
                  
                     
                        quantum satis
                     
                  
                  
                      
                  
                  
                     tikai citrusaugļu, meloņu, ābolu, bumbieru, persiku, ananasu, banānu, mango, avokado un granātābolu virsmas apstrādei un riekstu glazēšanai
                  
                  
                     Piemērošanas termiņš attiecībā uz banāniem, mango, avokado un granātāboliem:
                     no 2012. gada 25. decembra
                  
               
                      
                  
                  
                     E 903
                  
                  
                     Karnaubvasks
                  
                  
                     200
                  
                  
                      
                  
                  
                     tikai citrusaugļu, meloņu, ābolu, bumbieru, persiku, ananasu, granātābolu, mango, avokado un papaiju virsmas apstrādei un riekstu glazēšanai
                  
                  
                     Piemērošanas termiņš attiecībā uz granātāboliem, mango, avokado un papaijām:
                     no 2012. gada 25. decembra
                  
               
                      
                  
                  
                     E 904
                  
                  
                     Šellaka
                  
                  
                     
                        quantum satis
                     
                  
                  
                      
                  
                  
                     tikai citrusaugļu, meloņu, ābolu, bumbieru, persiku, ananasu, granātābolu, mango, avokado un papaiju virsmas apstrādei un riekstu glazēšanai
                  
                  
                     Piemērošanas termiņš attiecībā uz granātāboliem, mango, avokado un papaijām:
                     no 2012. gada 25. decembra
                  
               
                      
                  
                  
                     E 905
                  
                  
                     Mikrokristālisks vasks
                  
                  
                     
                        quantum satis
                     
                  
                  
                      
                  
                  
                     tikai meloņu, papaiju, mango, avokado un ananasu virsmas apstrādei
                  
                  
                     Piemērošanas termiņš attiecībā uz ananasiem:
                     no 2012. gada 25. decembra”